Den europeiske unions pakt om grunnleggende rettigheter

Den europeiske unions charter om grunnleggende rettigheter (engelsk: European Social Charter) fastslår sosiale og økonomiske rettigheter for borgere og beboere i Den europeiske union (EU). Charteret utfyller blant annet Den europeiske menneskerettskonvensjon som gjelder sivile og politiske rettigheter. Pakten har den samme juridiske rang som Traktaten om den europeiske union og Traktaten om den europeiske unions virkemåte.

Det ble utarbeidet av Det europeiske konvent og vedtatt den 7. desember 2000 av Europaparlamentet, Ministerrådet og Europakommisjonen. Chartret fikk full rettsvirkning først ved Lisboa-traktaten som trådte i kraft i 2009. Unionens vedtak og lover skal være i samsvar med chartret, og dette håndheves av Den europeiske unions domstol. Chartret gjelder kun for medlemsstatene, og er en sammenfatning, ingen utvidelse av den myndighet EU hadde fra før.

Charteret samler for første gang i europeisk historie i én tekst de europeiske borgeres samlede borgerlige, politiske, økonomiske og sosiale rettigheter og likeledes rettghetene for alle personer, som oppholder seg innenfor unionens grenser.

Disse rettighetene er oppdelt i seks store kapitler

 Verdighet
 Frihet
 Likhet
 Solidaritet
 Unionsborgerskap
 Rettferdighet

De er basert på de grunnleggende rettighetene som fremgår av den europeiske menneskerettigetskonvensjon, medlemslandenes forfatningstradisjoner, Europarådets europeiske sosialpakt og pakten om arbeidstakernes grunnleggende arbeidsmarkedsmessige og sosiale rettigheter, og i andre internasjonale konvensjoner som EU eller medlemsstatene har sluttet seg til.

Se også
Lisboa-traktaten

Referanser

Eksterne lenker
 Full tekst

Den europeiske unions traktater